**IV чарәк**

**Дәрисниң номери: 65**

**Дәрисниң мавзуси: Натиқ вә нутуқ**

1. **Мәхсити:** Бу дәристә сиз мәтинни диққәт қилип тиңшап, асасий ойни ениқлаң, көтирилгән мәсилигә баһа берип, мәлуматларни қайта ишләң.
2. Өзиңизниң хаһиши билән бир мавзуни таллап елип, әркин мавзуда инша йезип көрүң. Тилниң тәсвирий васитилиридин пайдилиниң. Пайдиланған тәсвирий васитиләрни ениқлап көрситиң.

**1-тапшурма**

Қазақ тилиниң қаидилирини чүшәндүрүшкә беғишланған «Дурус сөзләйли» намлиқ аудиопрограмма циклидин «Натиқлиқ дегән немә?» мавзуси әтрапида берилгән сөһбәтни төвәндики ишарә арқилиқ тиңшаң. (5 минут) <https://youtu.be/APr9ezzW4eo>

**2-тапшурма**

Мәтинни тиңшиғандин кейин төвәндики соалларға җавап бериш арқилиқ мәзмунини мустәһкәмләң:

- Натиқлиқ сәнъити дегәнни қандақ чүшәндиңлар?

- Натиқлиқ сәнъитиниң мәхсити немә екән?

- Қазақ хәлқидә чечән дәп қандақ адәмни атайдекән?

- Чечәнликниң сири немидә дәп һесаплайду?

- Аудиойезилимда Төле бийниң қандақ дана сөзини мисалға кәлтүриду?

**3-тапшурма**

Өз дәвриниң тонулған шаири Әлишер Навайиниң парасәтлик, дана сөзлирини оқуп чиқиң.

* Дуния гүлшинидə һечким мəңгү қалалмайду, яхшилиқ билəн нам қалдуруш бəхиттур.
* Қайси бир көңүлдə вапа орун алидекəн, һаяму орун алған болиду. Демəк, вапа тепилған йəрдə һаяму тепилиду. Вапасизда һая йоқ, һаясизда вапа йоқ. Қандақла бир кишидə бу иккиси болмайдекəн, униң имани йоқ. Һəркимдə иман болмайдекəн, униңда адəмгəрчиликтин əсəр йоқ.
* Илим үгиништики мəхсəт тəқвалиқ үчүндур, дуния жиғиш үчүн əмəс, хəйрисиз бай ямғури йоқ булуттур, əмəлсиз алим китап жүклəнгəн улақтур.
* Илим үгинип, уни ишлəтмигəн киши қош һайдап уруқ салмиған яки уруқ селип һосул алмиған кишигə охшайду.
* Еғизға кəлгинини демəк наданниң иши, алдиға кəлгəнни йемəк һайванниң иши.
* Билмигəнни сорап үгəнгəн алим, һарлинип соримиған өзигə залим. Аз-аздин үгинип алим болур, тамча-тамча жиғилип дəрия болур.
* Илимсиз миллəт надан қалиду, илимға тиришқан миллəттин дуниявий алимлар йетишип чиқиду.
* Сақлиқни тилисəң көп йемə, иззəт тилисəң көп демə.
* Яхшилар қатарида болалмисаң, яхшилар əтрапида жүр.

**4-тапшурма**

Өзиңизниң хаһиши билән бир дана сөзни таллап елип, әркин мавзуда һекайә йезип көрүң (60-80 сөз). Тилниң тәсвирий васитилиридин пайдилиниң. Пайдиланған тәсвирий васитиләрни ениқлап көрситиң.

**Әкси бағлиниш:** орунланған тапшурмини электронлуқ почта яки «WhatsApp» мобильлиқ қошумчиси арқилиқ әвәтиң.

**Түзгүчи:** №153-мәктәп-гимназияниң уйғур тили вә әдәбияти

пәни муәллими Илиева Ранигул Тлывалдиновна.

Алмута шәһәрлик Билим Башқармисиға

қарашлиқ ББЙТШИММниң қоллап – қувәтлиши

билән тәйярланди.